google/wiki40b huggingface dataset:
הממלכה של בוספורוס הקימרי

מושבות יווניות מוקדמות

חופי המיצר קרץ' שבצפון הים השחור היו זרועים במושבות יווניות עתיקות:ממערב - פנטיקפאום (קרץ') - העיר החשובה באזור, נימפאון (אלטגן) ומימקיון, ממזרח - פנאגוריה (סנאיה), העיר השנייה בחשיבות, קפוי, הרמונאסה (טמוטאראקן), פורטוס סינדיקוס וגורגיפיה (אנאפה).
מושבות אלה הוקמו במקור על ידי מתנחלים ממילטוס שהגיעו לכאן במאות ה-6 וה-7 לפנה"ס. פנאגוראיה הייתה מושבה של טאוס וייתכן כי הקמת נימפאום הייתה קשורה לאתונה. לכל הפחות שמה הופיעה ברשימת חברי הליגה האטית-דלית במאה ה-5 לפנה"ס.

גאוגרפיה

ממלכת בוספורוס הקימרי השתרעה מסביב למיצר קרץ' בין הים השחור לים אזוב. המיצר נודע בימי קדם כבוספורוס הקימר ומשם שם הממלכה.

שושלת הארכאאנקטידים

לפי דיודורוס סיקולוס (י"ב, ל"א) נשלט האזור בין השנים 480-438 לפנה"ס בידי שושלת מלכים הנקראה "ארכאאנקטידית" (Archaeanactidae), שהודחה מהשלטון על ידי טירן בשם ספרטוקוס (431-438 לפנה"ס), ככל הנראה, תראקי במוצאו.

שושלת הספרטוקידים

ספרטוקוס ייסד בית מלוכה שהחזיק בשלטון כנראה עד שנת 110 לפנה"ס ונודעו כספרטוקידים. שושלת זו השאירה כתובות רבות, מהן ניתן ללמוד שנציגים מוקדמים שלה כיהנו כארכונס של הערים היווניות וכמלכים של שבטים ילידים שונים, בעיקר בני הסינדי שבמרכז קרים וענפים אחרים של המאוטים. החומר ששרד (טקסטים, כתובות ומטבעות) אינם מספקים מספיק מידע כדי לאפשר את שחזור הכרונולוגיה השלמה של מלכי האזור.
סטירוס מבוספורוס,(387-431 לפנה"ס) יורשו של ספרטוקוס, השתלט על כל האזור, סיפח לממלכתו את נימפאון והטיל מצור על העיר תאודוסיה עתירת הנכסים. להבדיל מערים אחרות, נהנתה תאודוסיה מנמל משוחרר מקרח לכל אורך השנה, מה שאיפשר לה לסחור בדגנים עם שאר העולם היווני, אפילו בימי החורף.
בנו של סטירוס, לאוקון (347-387 לפנה"ס) הצליח לבסוף לכבוש אותה. אחריו שלטו במקביל שני בניו, ספרטוקוס השני ופריסאדס; אחרי מותו של ספרטוקוס השני בשנת 342 נשאר פריסאדס לבד בראש הממלכה עד שנת 310 לפנה"ס. אחרי מות פריסאדס, פרצה מלחמת אזרחים בין שני בניו סטירוס ואאומלוס. סטירוס הביס את אחיו הצעיר אאומלוס בקרב על נהר תאטיס בשנת 310 לפנה"ס, אך הוא עצמו נהרג בקרב, וכך עבר כס המלוכה לאואמלוס.
יורשו של אואמלוס בשלטון היה ספרטוקוס השלישי (283-303 לפנה"ס) ולאחריו מלך פריסאדס השני. השליטים הבאים כונו גם הם באותם שמות לסירוגין. האחרון בהם, פריסאדס החמישי לא הצליח לבד להתמודד עם ההתקפות האלימות החוזרות מצד שבטי נוודים בסביבה, וקרא לעזרת דיופנטוס, גנרל של מלך פונטוס, מיתרידטס השישי ובסופו של דבר העביר לו את רסני השלטון. פריסאדס נרצח על ידי סקיתי בשם סאומאקוס שעמד בראש מרד נגדו.
קו למושב

קו למושב הוא שבועון המושבים וההתיישבות הכפרית בבעלות תכלת בע"מ. העיתון מופץ בחינם ב-40,000 עותקים במושבים ברחבי הארץ - דרך תיבות הדואר, במכולות ובצרכניות.
הנושאים שבהם עוסק העיתון הם חקלאות, אישים תושבי מושבים וחקיקה ורגולציה הנוגעים למושבים. כמו כן, יש בעיתון טור ביקורת שירה וטור ביקורת ספרות.

היסטוריית העיתון

העיתון נוסד בסוף שנות ה-80' של המאה ה-20, כעיתון מקביל לעיתון הדף הירוק, מקומון הקיבוצים. שני העיתונים, קו למושב וכן הדף הירוק הוקמו במקור על ידי העיתונאי והסופר ישראל זמיר (בנו של יצחק בשביס זינגר) כמוספים של עיתון על המשמר. הגיליון הראשון של קו למושב יצא בשבעה בנובמבר 1989. באותו גיליון מסביר זמיר ב"דבר העורך" את הסיבות להוצאת העיתון: "יהיה אולי מי שיתמה: מה ל'על המשמר' - האכסניה שלנו ולמושבים? על כך נענה, כי המאבק על דמותה של החקלאות במדינת ישראל הוא מאבקם של כל עובדי האדמה, מושבניקים כקיבוצניקים, מאבקם של החקלאים כולם, מכל סוגי ההתיישבות. אם חלילה נגיע ליום השחור שמושבים יינטשו - אין לנו ספק, כי גם תורם של הקיבוצים ועובדי החקלאות בארץ כולה יגיע, כולנו בסירה אחת. היינו רוצים להיות הבמה לאותה זעקה".מאוחר יותר, כשנסגר על המשמר בשנת 1995, נסגרו המוספים הללו. מאוחר יותר, בינואר 1997 הוסדרה העברתם והוצאתם מחדש תחת קבוצת מעריב.
כיום קו למושב הוא אחד העיתונים היוצאים לאור תחת קבוצת תכלת תקשורת.

מערכת העיתון

עורך העיתון הוא דרור יוסף. בין כתבי העיתון: חני סולומון, יעקב לזר, נחמן גלבוע, עו"ד אפרת חקיקת, יבל ברקאי, עו"ד איילת רייך-מיכאלי, מירי דג, זהר נוי, סלע קורן, אבי אובלינגהרץ, בר-כוכבא מדרשי, דפנה מאור, יוסי ברג ועמיר סגל.
מעורכי העבר של העיתון: עמי רוז'נסקי, ליאורה שואט, ישראל זמיר.
אנגלית עתיקה

אורתוגרפיה באנגלית עתיקה

אנגלית עתיקה נכתבה לראשונה על ידי אלפבית רוני שנקרא פות'ארק, אשר התבססו על רונות גרמניות שהוסיפו להם 5 רונות נוספות בשביל צלילים שלא היו במקור. הרונות שימשו עד המאה ה-9 לספירה, והוחלפו על ידי האלפבית הלטיני, שיובא לאנגליה על ידי כמרים אירים קתולים. 
האלפבית של אנגלית עתיקה היה קצת שונה מהאלפבית המודרני שמומש באנגלית, והיו בו 24 אותיות. האותיות  ⟨j⟩ ו-⟨w⟩ לא היו קיימות, האותיות ⟨k⟩, ⟨q⟩ ו-⟨z⟩ לא היו בשימוש, והאותיות ⟨v⟩ ו-⟨u⟩ נחשבו לאות אחת. ל-20 שנשארו נוספו עוד 4 אותיות: þ ,ƿ (שנשאלו מתוך הרונות), æ ו- ð (שהם אותיות לטיניות ששונו בהתאם לשימושם). צירוף האותיות ⟨sc⟩ יצג את הצליל ʃ, האות ⟨y⟩ יצגה את התנועה y ו- ⟨c⟩ יצג את הצליל k. בכתיבה מודרנית של אנגלית עתיקה, מוסיפים קו עילי מעל לתנועות a,e,i,o,u,æ,y בשביל לציין הגייה ארוכה של התנועות.

הדקדוק של אנגלית עתיקה

הדקדוק של אנגלית עתיקה הוא מאוד שונה מהדקדוק של אנגלית מודרנית, ויותר דומה לדקדוק של גרמנית ושפות גרמאניות אחרות. באנגלית עתיקה, כמו בשפות גרמאניות אחרות, היו 5 יחסות: נומינטיב (נושא), אקוזטיב (מושא ישיר), גנאטיב (שייכות), דאטיב (מושא עקיף), והאינסטרומנטל (תיאור שימוש בכלי מסוים, אך יחסה זו נהפכה לנדירה באנגלית עתיקה) דבר המאפשר גמישות יחסית בסדר המילים, אך פועל העזר (המושא) תמיד מופיע במקום השני והפועל המרכזי מופיע בסוף המשפט (צורת סידור המילים V2), אבל כדי להפוך אמירה לשאלה, על הנושא ועל המושא להתחלף במיקומם, כך שהמושא נמצא ראשון במשפט. באנגלית עתיקה היו 3 מינים לשמות עצם: זכר, נקבה ונייטרלי, והמין הדקדוקי של שם העצם משפיע על הטיית היחסה עליו, כך שלכול מין יש סיומת שונה. בניגוד לאנגלית מודרנית או גרמנית, באנגלית עתיקה היו 2 צורות ריבוי, ריבוי לזוג וריבוי ליותר מזוג.

השראת האנגלית העתיקה בספרות

הסופר והפילולוגיסט ג'.ר.ר. טולקין השתמש בניב של האנגלית העתיקה כדי ליצג את הלשון הרוהירית שהייתה שגורה בפי אנשי רוהאן כפי שייצג את הלשון המשותפת באנגלית המודרנית, מה שייצג את הקשר ההיסטורי בין לשון הרוהירים ללשון המשותפת.
אוניברסיטת קנטקי

היסטוריה

האוניברסיטה נוסדה ב-1865 כקולג' ללימודי חקלאות ומכונאות המשויך לאוניברסיטת טרנסילבניה. הקולג' הוקם על ידי היזם ג'ון בראיין באומן, במימון פדרלי שניתן במטרה לעודד הקמת מוסדות להשכלה גבוהה בתחומים אלו ברחבי ארצות הברית. ב-1878 הופרד הקולג' מאוניברסיטת טרנסילבניה. החל מ-1880 פתח הקולג' את שעריו גם לסטודנטיות. ב-1882 עבר הקולג' למיקומו הנוכחי של הקמפוס בלקסינגטון. ב-1908 שונה שם המוסד לאוניברסיטת המדינה לקסינגטון, קנטקי, וב-1916 שונה שם האוניברסיטה לשמה הנוכחי.

ספורט

באוניברסיטה פועלות קבוצות ספורט ב-19 ענפים שונים. הנבחרת הבולטת ביותר היא נבחרת כדורסל הגברים שזכתה ב-8 אליפויות ה-NCAA (בשנים 1948, 1949, 1951, 1958, 1978, 1996, 1998, 2012).
ארטימיזה

ארטימיזה הייתה אוניית מעפילים שאורגנה על ידי מקורבים ל"הגנה".

הפלגת העפלה ראשונה

ב-19 באפריל 1938 הפליגה מנמל לאווריון ביוון כשעל סיפונה 128 מעפילים.
האונייה הגיעה אל חופי ארץ ישראל מול עמק חפר. מנגינת האינטרנציונל שהושמעה סימנה להם כי החוף ריק מכוחות בריטיים.
ההורדה החלה בקבוצות קטנות, כל המעפילים ירדו בשלום ופוזרו ברחבי היישוב. והאונייה חזרה ליוון.

הפלגת העפלה שנייה

הפליגה ביולי 1938 מנמל פיראוס, כשעל סיפונה 157 מעפילים. המשטרה היוונית אהדה את ההפלגה, אולם שלא לפגוע ביחסים עם בריטניה ביימה מרדף שלא צלח.
ב-23 ביולי הגיעה הספינה אל חופי ארץ ישראל מול שבי ציון. אולם בשל מעקב בריטי הפליגה דרומה, בסופו של דבר ולאחר תמרוני הסחה בחרה בחוף עמק חפר המוכר לה מהפלגתה הקודמת.
עובדים במרכז הבקרה של חברת החשמל לארץ ישראל נענו לבקשות אנשי "ההגנה", וניתקו את הזרם לקטע הזה של החוף; וכך בחסות העלטה, כל המעפילים ירדו בשלום ופוזרו ברחבי הארץ.

הפלגות נוספות

האנייה נשכרה בהמשך להפלגות נוספות, לשלב העברת המעפילים מאוניות אל החוף.
אנדוטוקסין

אנדוטוקסין (באנגלית: Endotoxin) הוא רעלן הנמצא בממברנה של חיידקים מסוימים. בניגוד לאקסוטוקסין הוא אינו מופרש החוצה על ידי החיידק אלא כאשר החיידק עובר פירוק ליטי.
אב הטיפוס של האנדוטוקסינים הוא הליפופוליסכריד (LPS) הנמצא בקרום חיצוני של חלק מחיידקים גראם-שליליים. בחיידקים בהם הוא נמצא, LPS הוא הגורם העיקרי לתגובת החום והמחלה של האדם המודבק בהם.
כמויות גדולות של אנדוטוקסין משוחררות במקרה שהחיידק הגראם-שלילי מושמד.
מישל טלו

ביוגרפיה

בגיל 12, בעידוד הסביבה הקרובה אליו, החליט טלו להקים להקה צעירה שמשמיעה מוזיקה מסורתית המכונה "גורי", ששיפרה את כישרונות השירה של מישל טלו. הוא היה הסולן והמלחין של הלהקה. בנוסף, טלו לקח שיעורי נגינה בפסנתר במשך 5 שנים.

בלהקת גרופו טרדיסאו (1997-2008)

בשנת 1997, הוזמן מישל טלו ללהקה המפורסמת בברזיל גרופו טרדיסאו כאשר היה רק בן 16. טלו נענה להצעה, ושימש סולן בלהקה במשך 11 שנים, עד 2008. טלו הלחין את הלהיטים הגדולים של הלהקה, וביניהם השירים "Pre Sempre" ו"Brasileira". בשנת 2008 הוא עזב את הלהקה, מכיוון שרצה להחיות את קריירת הסולו שלו.

קריירת סולו (2008-היום)

האלבום הראשון של טלו, Balada Sertaneja, שוחרר בשנת 2009 על ידי חברת התקליטים הברזילאית, Som Livre.
תחנת הרכבת כפר סבא – נורדאו

היסטוריה

תחנת הרכבת הראשונה של כפר סבא מוקמה בתחילת המאה ה-20 במזרח העיר על מסילת הרכבת חיפה-ירושלים (המסילה המזרחית). עם הנחתו של הקו הראשי של רכבת ישראל (מסילת החוף) נזנח הקו ונסגרה התחנה בכפר סבא.
תחנת הרכבת הנוכחית נפתחה ב-13 באפריל 2003 כחלק מקו הרכבת תל אביב-כפר סבא, יחד עם תחנת הרכבת רמלה והמבנה הקבוע של תחנת הרכבת ראש העין צפון.
ב-24 באפריל, אחד־עשר ימים בלבד לאחר פתיחת התחנה, מחבל של גדודי חללי אל-אקצא ביצע בה פיגוע התאבדות. בפיגוע נרצח מאבטח התחנה אלכסנדר קוסטיוק, עולה מאוקראינה. זמן קצר לאחר מכן הוחלט לקרוא לתחנה על שמו.
עד שנפתחה תחנת הרכבת הוד השרון - סוקולוב, נקראה התחנה בשם "תחנת הרכבת הוד השרון – כפר סבא".

מבנה התחנה

לתחנה שני רציפי צד. היציאה מהתחנה אפשרית מכניסה צפונית (כפר סבא) בלבד.
יוסי אמינוף

ביוגרפיה

אמינוף הוא האח הצעיר למשפחת אמינוף אשר שלושה מבניה שיחקו בבית"ר ירושלים: יוסי, אהרון (לימים שופט בית המשפט המחוזי בנצרת) ומשה.
אמינוף נולד וגדל בשכונת הבוכרים בירושלים, אביו נולד בקזחסטן למשפחת סוחרים, ואמו באה ממשפחה עשירה ביותר. הם איבדו את כל רכושם עם עלייתו של השלטון הקומוניסטי וברחו לארץ ישראל, אך אביו נאלץ להשאר עם משפחתו ורק לאחר 3 שנים עלה לארץ ישראל, בשנת 1937, התאחד עם משפחתו והקים משפחה בירושלים.
אמינוף החל את דרכו בקבוצה הבוגרת של בית"ר בשנת 1957 (גיל 17), וכבש 3 שערים באחד ממשחקיו הראשונים בקבוצה. בעונות שלאחר מכן כבש מספר גבוה של שערים, שעזרו לקבוצה להשאר בליגה ולנסות להעפיל לליגה הבכירה. לאחר מכן שיחק 3 עונות במדי הפועל ירושלים, וחזר לבית"ר ירושלים בעונת 1970.
אחד השערים היותר זכורים שלו הגיע בשלהי הקריירה, בעונת 1973, באחד ממחזורי הסיום של העונה, נגד הפועל כפר סבא, בו כבש שער ניצחון דרמטי בדקות הסיום והציל את בית"ר מירידת ליגה.
בתחילת אותה עונה עזב אמינוף את בית"ר לאחר שהסתכסך עם מאמן הקבוצה דאז, עמנואל שפר, אולם לאחר תיווך של חבר ההנהלה, אבי חסון, חזר לקבוצה במחזורי הסיום וסייע לה להינצל מנשירה לליגת המשנה. בסוף עונת 1973 פרש אמינוף מכדורגל.
אמינוף אימן במחלקות הילדים והנוער של בית״ר ירושלים. 
בנו של אמינוף, דרור, שיחק גם הוא בשנות ה-90 בקבוצה הבוגרת של בית"ר ירושלים, אך לאחר שלא השתלב בקבוצה נדד לקבוצות אחרות בירושלים.
מוניקה סמית'

ביוגרפיה

מוניקה סמית' נולדה בוולנדם, לאחר סיום התיכון היא למדה בקולג' המקומי. היא לראושנה הופיע בטלוויזיה כמשתתפת בתוכנית ריאליטי שהייתה בהנחיית אחיה. בהמשך היא הייתה מנחה של מספר תוכניות ילדים.
הסינגל הראשון שלה יצאה בשנת 2007 והיגיע ל"טוף 5" בהולנד. בהמשך היא הוציאה עוד מספר אלבומים. בשנת 2013 היא שיתפה את טים דוווסמה באלבום שלה. אלבום שמוניקה סמית' הוציאה בשנת 2014 זכה לדרגת פלטינה בהולנד.
חלום (קומיקס)

ביוגרפיה בדיונית

חלום הוא השלישי מבין שבעה אחים (לפי גילם: גורל, מוות, חלום, התאומים תשוקה ויאוש, הרס והזיה) הנקראים "הנצחיים" ומהווים האנשה של המושגים אשר על שמם הם נקראים. דמותו של חלום עצמו, מבוססת על מורפיאוס, אל החלומות במיתולוגיה היוונית, כמו גם על דמות הפולקלור איש החול, המביא חלומות טובים ורעים לכל בני האדם, על ידי פיזור חול על עיני הישנים, מכאן גם שמה של הסדרה: סאנדמן - איש החול.
חלום הוא התגלמות של רעיון מופשט וככזה הוא מוגדר כ"נצחי", הוא החל להתקיים כשהיישות הראשונה ביקום שהייתה מסוגלת לכך חלמה.
בתחילת הסדרה נתפס חלום בידי בני אדם בטקס שנועד לכלוא את אחותו מוות, הוא מוחזק בשבי במשך 70 שנה ולאחר שמצליח להשתחרר הוא נוקם בשוביו ומתחיל בשיקום ממלכתו מהמשבר שאליו נקלעה בהיעדרו.
השינויים וההסתגלות אשר נכפים על חלום מחייבים אותו לרכך ולהתאים להווה את אופיו היהיר והאכזר אשר התגבש לאורך אינספור שנים ובכך למעשה, גם את ממלכת החלום כולה.
עלילותיו של חלום מתרחשות ברובן בהווה בממלכת החלום או בעולם הערות, אך ביניהן משולבים סיפורים ועלילות משנה אשר מתקיימים בעבר.
בכרך התשיעי בסדרה, "הנחמדות" (Volume 9: The Kindly Ones), המאגד את חוברות מספר 57–69, מורפיאוס מת ואת מקומו כאדון החלומות תופס דניאל הול, בנו של הקטור הול.

מראה

לרוב מופיע חלום כגבר צנום וגבוהה עם עור לבן, שיער שחור פרוע ואישונים זוהרים, כשהוא לבוש בחולצה או ברדס שחור אך מראהו נוטה גם להשתנות לפי התרבות והזמן בו נמצאים אלו הפוגשים בו.
עיצוב הדמות הושפע מדמותו של ניל גיימן עצמו בצעירותו, כמו גם מדמותם של סולן להקת הקיור, רוברט סמית' ורקדן הבלט פארוק רוזימטוב.
בעת עימות, נוהג חלום לחבוש מסכה דמוית מסכת אב"כ העשויה מגולגולת של אל מובס.

יכולות

חלום מתואר כיישות כמעט כל-יכולה, הן בממלכת החלום והן בעולם הערות. הוא מסוגל להרוג ולהעניק חיי נצח, לשנות את צורתו כרצונו ובכוחו לעבור בין עולם הערות ועולם החלום ובין ממלכות אחיו הנצחיים.

החלימה

ממלכת החלום (או החלימה, The Dreaming) היא ממלכתו של חלום וגם חלק ממנו ופרי יצירתו. היא משתנה תדיר כראות עיניו ומאכלסת ייצורים שונים המשרתים את חלום ואף מתמרדים נגדו לעיתים ופועלים נגד רצונו. חלום עצמו וחלק משוכני ממלכתו מסוגלים לעבור לעולם הערות ובחזרה. חלק מיצורי החלימה מתוארים כגלגול של אנשים שחיו בעבר ואשר ניתנה להם האפשרות להמשיך להתקיים כחלומות.
9 to 5 (שיר)

5 To‏ 9 (קרי: ניין טוּ פייב; בעברית: מתשע עד חמש) הוא שיר שנכתב ובוצע על ידי זמרת הקאנטרי האמריקאית דולי פרטון ונכלל בפסקול הסרט "9 עד 5" כשיר הנושא שלו, ובאלבום של פרטון שיצאו שניהם בשנת 1980. השיר היה מועמד לזכייה בפרס אוסקר לשיר המקורי הטוב ביותר, וזכה בשני פרסי גראמי. בזמן יציאתו היה השיר מעין "המנון" של עובדות משרדים בארצות הברית. בשנת 2004 דורג השיר במקום ה-78 על ידי מכון הסרטים האמריקאי במסגרת משאל בקרב אנשי תעשיית הקולנוע.

רקע

השיר נכתב עבור הסרט "9 עד 5" בכיכובן של ג'יין פונדה, לילי טומלין ופארטון עצמה, בהופעת בכורה כשחקנית בסרט.
השם של השיר ושל הסרט שאב השראה מארגון נשים בעל שם זהה, שנוסד בארצות הברית בשנת 1973 במטרה לשפר את תנאי ההעסקה של העובדות.
בשנת 2008 השיר הופיע במחזמר המבוסס על הסרט, יחד עם שירים נוספים שכתבה למחזמר דולי פארטון.
מספר חודשים לפני שיצאו השיר והסרט, הזמרת הסקוטית שינה איסטון הוציאה סינגל בשם 5 To‏9 בבריטניה. כאשר השיר יצא לאור בארצות הברית הוחלף שמו על מנת למנוע בלבול עם השיר של פארטון. שירה של איסטון הגיע למקום הראשון במצעד הבילבורד הוט 100 בארצות הברית בשמו החדש, שלושה חודשים לפני שהשיר של פארטון עזב את המצעד הזה. על אף השמות הדומים נושאי השירים אינם דומים זה לזה.

הצלחה

בפברואר 1981 השיר הגיע בו זמנית למקום הראשון במצעד הבילבורד הוט 100 ולמצעד המוזיקה העכשווית למבוגרים. השיר גם הגיע למקום הראשון במצעד שירי הקאנטרי.
השיר זכה בפברואר 1981 במכירות זהב לאחר מכירת 500,000 עותקים. בספטמבר 2017 זכה הסינגל בפלטינום, לאחר מכירת מיליון עותקים ממנו.
בבריטניה הגיע השיר למקום 47 בלבד, אך הושמע רבות ברדיו ובמעודונים.

פרסים

השיר היה מועמד לזכייה בפרס האוסקר בקטגוריית "השיר המקורי הטוב ביותר", אך שיר הנושא Fame מתוך הסרט תהילה גבר עליו. הוא זכה בשני פרסי גראמי.
משכנתה הפוכה

משכנתה הפוכה הוא מונח המתאר שעבוד נכס מקרקעין כבטוחה להחזרת הלוואה, כאשר הלווה אינו נדרש לפרוע את ההלוואה או לשלם תשלומים למלווה כל עוד הוא מתגורר בנכס. הלוואה זו ניתנת לאנשים מבוגרים (בני 65 ומעלה) שברשותם נכס, והם מעוניינים בסכום כסף נזיל לשם מחייתם או צורך אחר. בעל הנכס מקבל מהמלווה סכום כסף שגובהו המקסימלי משתנה ומושפע משווי הנכס ומתוחלת החיים הצפויה של בעל הנכס (בהתבסס על גילו). לאחר קבלת ההלוואה ממשיך בעל הנכס להתגורר בביתו ואינו נדרש לשלם תשלומים כלשהם לגוף המלווה. מסיבה זו אין צורך בבדיקת יכולתו הכלכלית של הלווה. לאחר מותו של הלווה הנכס יימכר והסכום שיתקבל ישמש לכיסוי ההלוואה בתוספת הריבית, כאשר ההפרש יועבר ליורשיו של בעל הנכס. בדרך כלל ניתנת האפשרות ליורשיו של בעל הנכס לפרוע את ההלוואה בעצמם ולשמור בעלות על הנכס, אם הם מעוניינים בכך. החזר משכנתה הפוכה אינו מותנה בהכרח במותו של בעל הנכס, וגם אם זה יעזוב את ביתו (למשל לבית אבות) או יציע אותו למכירה, ידרוש הבנק את החזר ההלוואה בתוספת ריבית. הלוואה זו מיועדת לאנשים מבוגרים שברשותם נכס מקרקעין והם מעוניינים לקבל סכום כסף נזיל מבלי למכור את ביתם או ליטול הלוואה שיידרשו להחזיר בתשלומים מדי חודש בחודשו.
אורי קוקיה

ביוגרפיה

קוקיה נולד וגדל ביבנה, בנו של פרופ' אהוד קוקיה, רופא.
בילדותו שיחק קוקיה במכבי רחובות. בגיל 16 עבר למחלקת הנוער של הפועל תל אביב ובעונת 2000/2001 ערך את הופעת הבכורה בקבוצת הבוגרים (דאז בליגה הלאומית) נגד אליצור ראשון לציון. בעונה שלאחר מכן עבר לעירוני נהריה, בה מיעט לקבל דקות משחק, אולם סייע לקבוצה להעפיל לליגת העל.
בעונת 2002/2003 עבר להפועל גליל עליון ואף על פי ששיחק רק כ-14.8 דקות בממוצע למשחק קבע ממוצעים נאים של 4.2 נקודות, 4.4 ריבאונדים ו-1.1 חטיפות למשחק. לאחר מכן חזר לנהריה והגיע עימה לרבע גמר היורופליג בעונת 2003/2004. בעונה שלאחר מכן שיחק בבני השרון, ואחר כך חזר שוב לנהריה ושיחק בה במשך שלוש שנים. במהלך עונת 2007/2008 עבר למכבי חיפה מהליגה הלאומית, בה היה לראשונה לשחקן מרכזי, תוך כדי שהוא מעמיד ממוצעים של 9 נקודות, 9.5 ריבאונדים, 1.2 אסיסטים ו-2.3 חטיפות בכ-29 דקות למשחק. הוא הוביל את קבוצתו לזכייה באליפות הליגה ולעלייה לליגת העל.
בעונת 2008/2009 חתם קוקיה בהפועל חולון והמשיך במגמת העלייה שלו כשקלע 6.6 נקודות והוריד 7.1 ריבאונדים בממוצע למשחק וזכה עם קבוצתו בגביע המדינה, כאשר הוא קלע בגמר 4 נקודות. כמו כן, קיבל את תואר השחקן המשתפר של העונה בליגת העל.
בעקבות יכולתו בחולון, נכלל קוקיה בסגל המורחב של נבחרת ישראל לאליפות אירופה 2009, אך נופה לפני תחילת הטורניר. לקראת תחילת עונת 2009/2010 חתם בקבוצת הפועל ירושלים.
בקיץ 2013 חתם במכבי חיפה לשנתיים.
בקיץ 2014 פרש מכדורסל ומונה כעוזר מאמן שני לדני פרנקו בהפועל ירושלים וזכה עימה באליפות המדינה. 
בקיץ 2015 חזר קוקיה מפרישה, וחתם בהפועל רמת גן מהליגה הלאומית, ובאמצע העונה חתם בעירוני נהריה.
בקיץ 2016, חתם במכבי קריית גת.
בהמשך שנת 2016, זו חזר קוקיה להפועל רמת גן.
בקיץ 2018, חתם באליצור יבנה אך בינואר 2019 שב להפועל רמת גן
בקיץ 2019 הודיע כי החליט לפרוש ממשחק פעיל בפעם השנייה ומונה כמאמן ראשי בעירוני רמת גן

חייו האישיים

בנובמבר 2017 יצא קוקיה מהארון בכתבה לספורט 5 ובכך היה לכדורסלן הפעיל הראשון בישראל שיצא מהארון כהומוסקסואל. הוא חי עם בן זוגו ג'ואי, רקדן במקצועו, והשניים מגדלים את ילדתם.
חוסר אזרחות

המצב בעבר

פרק זה לוקה בחסר. אנא תרמו לוויקיפדיה והשלימו אותו.

המצב בהווה

נכון ל-1954, השנה בה נחתמה האמנה בדבר מעמדם של מחוסרי אזרחות, היו על פי הערכות כ-12 מיליוני חסרי אזרחות בעולם.
המאבק של בני רוהינגיה במיאנמר להקמת מדינה או אוטונומיה מוסלמיים נכשל ומאות אלפי בני רוהינגיה היגרו ממיאנמר ללא דרכונים וכעת הם במעמד של חסרי אזרחות.
עבד אל-קאדר בן סאלח

ביוגרפיה

עבד אל-קאדר בן סאלח נולד בפלאוסן, הסמוכה לתלמסאן (אז בשליטת אלג'יריה הצרפתית). ישנן שמועות, שאותן מכחיש בן סאלח, שטוענות שהוא נולד במרוקו והפך לאזרח אלג'יראי רק לאחר מלחמת העצמאות האלג'יראית. לאחר שעבד בבירות במרכז האלג'יראי למידע ולתרבות מ-1970 עד 1974, חזר לאלג'יריה בתור עיתונאי בעיתון המדינה א-שעאב למשך שלוש שנים. בשנת 1977 נבחר בן סאלח לייצג את מחוז תלמסאן. בשנת 1989 מונה בן סאלח לשגריר האלג'יראי בערב הסעודית ונשאר בתפקיד זה עד 1993.
בהיותו שייך למרכז מפלגת האספה הלאומית הדמוקרטית, כיהן כנשיא המפלגה בין השנים 1994 עד 1997 וכנשיא אספת העם הלאומית בין השנים 1997 לבין 2002.
מאז 2002 ועד אפריל 2019, בן סאלח שימש כנשיא אספת האומה, הבית העליון של הפרלמנט. במהלך כהונה זו, הוא החליף את הנשיא עבד אל-עזיז בותפליקה בכמה חובות נשיאותיות כמו אירוח מנהיגים זרים באלג'יריה, במהלך החלק האחרון של בותפליקה כנשיא בכהונה האחרונה. בן סאלח תמך בבותפליקה, ותמך בו בריצתו לכהונתו החמישית, למרות ההפגנות שהתקיימו כנגד בותפליקה ברחבי המדינה, שגרמו בסופו של דבר להתפטרותו של הנשיא.
לפי הסעיף ה-102 של החוקה האלג'יראית, בן סאלח הפך לנשיא אלג'יריה ב-9 באפריל 2019, שבוע לאחר התפטרותו של בותפליקה. הוא יוכל להחזיק בתפקידו עם תשעים יום, שבהם ייערכו בחירות לנשיאות אלג'יריה, שבהן לא יוכל להתמודד.
אלוהים מחכה בתחנה

אלוהים מחכה בתחנה הוא מחזה פרי עטה של מאיה ערד יסעור שעלה בהצגת בכורה בתיאטרון הבימה בשנת 2014.

העלילה

גיבורת המחזה היא אמל, צעירה פלסטינית. מכיוון שפארס אחיה היה מעורב בפעולות טרור, נשללים מכל בני המשפחה אישורי המעבר לשטח ישראל. אביה של אמל חולה, נהג המונית ג'מאל חושש להסיעו לבית החולים ללא אישור מעבר והאב נפטר. נהג המונית, הרדוף רגשי אשמה על מותו של האב, מסיע את אמל לישראל. אמל מתחזה לאישה בהיריון, בעוד שלמעשה גופה עטוף בחגורת נפץ. במחסום היא פוגשת את יעל, חיילת שמתעמתת עם החיילים כדי לאפשר לאמל לעבור בשל הריונה. אמל מגיעה לזירת הפיגוע ומתפוצצת.

אודות המחזה

אילן רונן, שהיה המנהל האמנותי של הבימה ונשיא איגוד תיאטרוני אירופה (U.T.E.), הזמין את ערד לכתוב את המחזה במסגרת הפרויקט "טרוריזם", שבו כל מדינה החברה באיגוד העלתה הצגה העוסקת בטרור מזווית מקומית. בפרויקט השתתפו תיאטרונים מגרמניה, בריטניה, נורווגיה, סרביה, ישראל וצרפת.
ערד כתבה את המחזה והוא הוצג בידי קבוצת צעירי הבימה בניהולו של הבמאי שי פיטובסקי. ההצגה הציגה במקומות שונים באירופה ביניהם בפסטיבלים בשטוטגרט וריימס. בחלקם חיכתה להם קבוצה של BDS וקראה להחרים אותה. באוסלו נערך דיון תקשורתי ער בשאלה האם נורווגיה, החברה באיגוד תיאטרוני אירופה, צריכה לפרוש מהפרויקט בשל השתתפות הבימה.
המחזה מבוסס באופן חופשי על הפיגוע במסעדת מקסים בחיפה, 2003,
המחזה מסופר בידי הדמויות השונות ששרדו את הפיגוע, ישראליות ופלסטיניות, כשכל אחת הייתה עדה לחלק אחר של המאורעות שהובילו אליו.
לאורך המחזה מקהלת קורבנות משחקת את משחק הילדים שבע בום.
צבי גורן, הבמה:
'זהו הישגה החשוב ביותר כמחזאית שמציבה בפנינו מראה מלוטשת, לא מעוותת וגם לא מחמיאה.
"אלוהים לא מחכה בתחנה" בנוי ומתפקד כטרגדיה יוונית על פי כל הכללים: אחדות הזמן, המקום והעלילה והשימוש במקהלה לצד מחוללי הדרמה והעדים, ואפילו השפה, אשר ככל שהיא מדוברת ועכשווית מצלצלת כבנויה לתלפיות של פיוט וגורל.'
ארפין הובהניסיאן

תחילת דרכה

הובהניסיאן נולדה ב-4 בדצמבר 1983 בירוואן, בארמניה הרפובליקה הסובייטית הסוציאליסטית.

קריירה

בין השנים 2007 - 2006, הובהניסיאן עבדה כמתמחה במשרד המשפטים, במחלקת הרפורמה המשפטית. מאז 2007 היא מרצה למשפט אזרחי באוניברסיטת ירוואן. בין 2007–2008, היא שמשה כסגנית ראש מחלקת חקיקה במשרד המשפטים, וב-2008 מונתה לסגנית ראש הלשכה של נשיא המדינה. 
בין 2008–2011 היא עבדה כיועצת ליו"ר האספה הלאומית, וב-2012 נבחרה כסגנית יו"ר האספה הלאומית בבחירות. הנשיא סרז' סרקזיאן מינה אותה כשרת המשפטים ב-2016, תפקיד שבמסגרתו היא גם חברה בקבינט/במועצה המנהלת של ארמניה. 
ב-2017 היא שוב נבחרה בבחירות לאספה הלאומית, ונבחרה כסגנית נשיא של האספה הלאומית.
הובהניסיאן תומכת בהשתתפות מוגברת של נשים בפוליטיקה הארמנית. כשהייתה שרת המשפטים היא גרסה שאין בארמניה אפליה נגד נשים בחוק, ושהסיבות למספרים הקטנים של נשים בתפקידי מנהיגות הן חברתיות. עם זאת, היא הכירה בפערים דה פקטו בין גברים ונשים בנושאים כמו שכר, ואף עסקה בכינון מדיניות בסוגיות כמו חופשות לידה לגברים, חופשות לידה בתשלום או ללא תשלום עבור נשים, ונושאים אחרים אשר משפיעים על היכולת של נשים להשתתף בחיים הציבוריים.

מבקרים

כשרת המשפטים, היא ספגה ביקורת על מותו של האסיר לשעבר ארתור סרקזיאן. ב-17 במרץ 2017, משתתפי הפגנה בירוואן דרשו להביאה לדין, כמו גם את כל החוקרים אשר דנו את סרקזיאן למעצר, אשר בעקיפין הוביל למותו.
בומברדייה טראקס

בומברדייה טראקס (Bombardier Traxx) הוא טיפוס של קטר חשמלי המיוצר על ידי חטיבת התחבורה של תאגיד בומברדייה. הדגמים השונים שלו מתחלקים לשני סוגים בהתאם לשימוש בהם, ברכבות נוסעים וברכבות משא. הדגם הראשון החל להיבנות בשנת 2000; שמה של הסדרה ניתן לה ב-2003. ב-2006 הורחב מפרט הסדרה כך שתכלול קטרי דיזל-חשמלי.
קטרי בומברדייה טראקס יוצרו במקור למען גרמניה אך כיום הם פועלים, בין השאר, במדינות צרפת, שווייץ, ישראל, שוודיה,נורווגיה, בלגיה, איטליה, פולין, ספרד, הונגריה, דרום אפריקה והולנד.

בשימוש רכבת ישראל

ביולי 2014 פרסמה רכבת ישראל מכרז לקניית 62 קטרים חשמליים שיופעלו במתח של 25,000 וולט, 50 הרץ. הרכבות החשמליות הראשונות נכנסו לפעולה לראשונה על המסילה החדשה בין ירושלים לתל אביב ופעולתן אמורה להתארך עד כרמיאל. בומברדיה זכתה במכרז באוגוסט 2015 הקטר הראשון, מסוג בומברדייה טראקס הגיעה לישראל בספטמבר 2017, וב-16 בינואר 2018 התבצעה נסיעת המבחן הראשונה של הקטר, על קטע מהמסילה באזור לטרון.
סוף מצוי

מאפיינים

הסוף המצוי גדל בקרבת מים, קנה השורש שלו זוחל בבוץ ומשתרש ממפרקיו. בחודשי הקיץ מצמיח הסוף המצוי תפרחת גבוהה ומוארכת (בגובה 150-70 ס"מ) בראש גבעול גלילי. הפרחים זעירים וצפופים, נושאים עלים ארוכים, שטוחים וצרים (ברוחב של כס"מ בודד).
התפרחת מחולקת לשניים: בחלק העליון פרחים זכריים, ובתחתון פרחים נקביים. ההפצה נעשית הן ברבייה וגטטיבית (באמצעות שורשים וקנה שורש), והן באמצעות הפצת זרעים בעזרת הרוח.
בזמן הבשלת הפרי מתפורר העמוד לזרעים רבים, שמתעופפים ברוח ונישאים במים.
תפוצתו של הצמח רחבה – הוא מצוי במזרח אגן הים התיכון, במזרח התיכון ובאזור הטרופי.
שיער התפרחות של הסוף המצוי שימש למילוי, והעלים לקליעת מחצלות. קני השורש נאכלו בעתות רעב.